“Ва ўмовах сусветнай інфарматызацыі, глабалізацыі ўсё больш увагі ўдзяляецца развіццю сучасных IT-тэхналогій, у тым ліку робататэхнікі, яе адукацыйнага і развіццёвага патэнцыялу, — адзначыў Аляксандр Іванавіч. — Вучоныя лічаць, што праз два дзесяцігоддзі палову людзей, занятых у прамысловасці і сферы абслугоўвання, заменяць робаты. Зразумела, што мы павінны рэагаваць на выклікі будучыні і рыхтаваць нашу моладзь да жыцця ў новых умовах, у новых тэхналагічных укладах. Неабходна рыхтаваць настаўніка новага фармату, які быў бы гатовы фарміраваць у школьнікаў уяўленне аб сучасных IT- і інжынерных спецыяльнасцях, робатабудаванні, кіраванні рознымі электроннымі прыладамі. Такую работу мы ўжо вядзём у нашым універсітэце, і стварэнне рэсурснага цэнтра дазволіць нам перанесці яе на якасна новы ўзровень”.